ยกเสาโกเต้ง เริ่มต้นประเพณีถือศีลกินผักภูเก็ต ม้าทรงสำแดงอิทธิฤทธิ์
เมื่อเวลา 17.09 น.วันที่ 28 ก.ย. บริเวณลานพิธีกรรม ศาลเจ้าจุ้ยตุ่ยเต้าโบเก้ง ซอยภูธร ถนนระนอง ต.ตลาดเหนือ อ.เมือง จ.ภูเก็ต นายภัคพงศ์ ทวิพัฒน์ ผู้ว่าราชการจังหวัดภูเก็ต เป็นประธานในพิธียกเสาโกเต้ง หรือเสาตะเกียงเทวดาทั้ง 9 ซึ่งเป็นสัญลักษณ์ของการเริ่มต้นประเพณีถือศีลกินผักประจำปี โดยมีชาวภูเก็ตและนักท่องเที่ยวเข้าร่วมนับพันคน และทันทีที่ม้าทรงประจำองค์เทพต่างๆ ให้สัญญาณถึงเวลาฤกษ์งามยามดี เสียงปี่กลองดังสนั่นไปทั่วศาลเจ้า โดยเสาโกเต้งที่ทำมาจากไม้ไผ่ตงขนาดใหญ่ ถูกยกขึ้นผูกกับแท่นที่โค่น,จากนั้นมีการอัญเชิญเหนี่ยวสั่ว (ร่มฉัตรจีน) และตะเกียงทั้ง 9 ดวงออกจากศาลเจ้า เพื่อนำไปผูกยึดกับปลายไม้ไผ่ ก่อนร่วมดึงขึ้นสู่ยอดเสา จากนั้นเหล่าม้าทรงที่มีองค์เทพต่างๆ ประทับอยู่ในร่างได้ใช้อาวุธทิ่มแทงและฟันไปตามร่างกาย เพื่อแสดงอิทธิฤทธิ์อย่างน่าหวาดเสียว,ทั้งนี้ หลังจากที่ยกเสาโกเต้ง สัญลักษณ์เริ่มต้นประเพณีถือศีลกินผักเสร็จสิ้น ประชาชนผู้ร่วมพิธีกรรมต่างแยกย้ายกันไปไหว้พระขอพรสิ่งศักดิ์สิทธิ์และซื้อหาอาหารเจรับประทานที่บริเวณหน้าศาลเจ้า รวมถึงเลือกซื้อเสื้อผ้าสีขาว เพื่อใช้ในช่วงประเพณีถือศีลกินผักในระหว่างวันที่ 28 ก.ย.-7 ต.ค.อีกด้วย,สำหรับกำหนดการประเพณีถือศีลกินผัก จ.ภูเก็ต ประจำปี 2562 ของศาลเจ้าจุ้ยตุ่ยเต้าโบ้เก้งและศาลเจ้าอื่นๆ นั้น หลังจากมีการประกอบพิธียกเสาโกเต้งแล้ว จะมีการประกอบพิธีอัญเชิญหยกอ๋องซ่งเต่ กิ๋วอ๋องไต่เต่ เหลงก้วนไตเต่ (มหาราชแห่งเทพเจ้าและพระราชาธิราชทั้งเก้าพระองค์) ในเวลา 23.09 น. บริเวณปลายแหลมสะพานหิน อ.เมือง,ส่วนพิธี อิ้วเก้ง หรือแห่พระรอบเมืองจะเริ่มในวันที่ 30 ก.ย.โดยศาลเจ้าจ้อสู่ก้งนาคา หรือศาลเจ้าฮุนจงอ๊าม จะประกอบพิธีแห่พระรอบเมืองเป็นศาลเจ้าแรก.
ฤกษ์งามยามดี เสียงปี่กลองดังสนั่น ชาวภูเก็ตนับพันคน ร่วมยกเสาโกเต้งศาลเจ้าจุ้ยตุ่ยเต้าโบ้เก้ง สัญลักษณ์เริ่มต้นประเพณีถือศีลกินผักประจำปี เหล่าม้าทรง แสดงอิทธิฤทธิ์น่าหวาดเสียว
กินเจ,กินเจภูเก็ต,ประเพณีถือศีลกินเจ,ม้าทรง,เสาโกเต้ง,ศาลเจ้าจุ้ยตุ่ย,ภูเก็ต,ข่าวทั่วไป